google/wiki40b huggingface dataset:
वॉर (फ़िल्म)

विकास

२७ सितम्बर २०१७ को यश चोपड़ा की जयंती के अवसर पर, यश राज फिल्म्स ने ऋतिक रोशन और टाइगर श्रॉफ अभिनीत एक रोमांचक एक्शन फिल्म की घोषणा की, जिसे २५ जनवरी २०१९ को रिलीज़ किया जाना प्रस्तावित था। तब माना जा रहा था कि यह फिल्म सिलवेस्टर स्टैलोन की १९८२ की फ़िल्म फर्स्ट ब्लड की रीमेक होगी, और इसका नाम रैम्बो रखा जा सकता है। सिद्धार्थ आनन्द द्वारा निर्देशित इस फिल्म में ऋतिक और टाइगर ने पहली बार स्क्रीन स्पेस साझा किया। यह ऋतिक की वाईआरएफ के साथ धूम २ (२००६) के ग्यारह साल बाद पहली सहकार्यता, जबकि टाइगर की पहली वाईएफएफ फिल्म है। १२ अक्टूबर २०१७ को यशराज फिल्म्स ने अपने ट्विटर हैंडल पर पुष्टि की कि वाणी कपूर को मुख्य भूमिका निभाने के लिए चयनित किया गया है। अपने चरित्र की तैयारी करने के लिए वाणी ने १० सप्ताह तक प्रशिक्षण लिया।
हॉलीवुड और दक्षिण कोरिया के दो अंतर्राष्ट्रीय एक्शन कोरियोग्राफरों को फ़िल्म के एक्शन सीक्वेंस डिजाइन करने के लिए नियुक्त किया गया था। सिद्धार्थ ने कहा, “हम अपने देश में बनने वाली एक्शन फिल्मों के बेंचमार्क को आगे बढ़ाना चाहते हैं। इसलिए, हम सबसे बड़े और आकर्षक-शानदार दृश्यों में से कुछ को डिजाइन करने के लिए दो सबसे बड़े एक्शन कोरियोग्राफर को एक साथ ला रहे हैं। एक तरफ, हमारे पास हॉलीवुड से एंडी आर आर्मस्ट्रांग हैं और दूसरी तरफ, हमारे पास मिस्टर ओह हैं, जो दक्षिण कोरिया के एक उत्कृष्ट मार्शल आर्ट एक्शन कोरियोग्राफर हैं।"

फिल्मांकन

फिल्म की प्रधान फोटोग्राफी सितम्बर २०१८ के दूसरे सप्ताह में शुरू हुई। फ़िल्म की शूटिंग स्पेन, जॉर्जिया, स्वीडन और पुर्तगाल समेत छह देशों और विश्वभर के १४ शहरों में की गई थी। फिल्म में दोनों सितारों के बीच एक नृत्य प्रतियोगता भी है। फिल्मांकन शेड्यूल मार्च २०१९ की शुरुआत में समाप्त हो गया था।

विपणन तथा रिलीज़

वॉर को २ अगस्त २०१९ को गांधी जयंती त्यौहार के उपलक्ष्य में आईमैक्स प्रारूप में जारी किया जाना निर्धारित है। हिन्दी के अतिरिक्त इस फ़िल्म को तमिल और तेलुगू भाषाओं में भी जारी किया जायेगा। फिल्म का आधिकारिक टीज़र १५ जुलाई २०१९ को यशराज फिल्म्स द्वारा जारी किया गया था।
दक्षिण कोसल

दक्षिण कोसल, प्राचीन भारत के एक क्षेत्र विशेष को कहते थे जो वर्तमान छत्तीसगढ़ तथा पश्चिमी उड़ीसा कहलाता है।
ज़ीनो मानचित्र

ज़ीनो मानचित्र, उत्तरी अंध महासागर के उस मानचित्र को कहते हैं जिसका प्रकाशन 1558 में पहली बार वेनिस में निकोलो ज़ीनो द्वारा किया गया था। निकोलो ज़ीनो विख्यात ज़ीनो बन्धुओं का वंशज था।
युवा ज़ीनो ने यह मानचित्र, पत्रों की श्रृंखला के साथ प्रकाशित किया था जिनके बारे में उसका दावा था कि वो उसे उसके वेनिस स्थित उसने परिवारिक घर के एक गोदाम से मिले थे। ज़ीनो के अनुसार यह मानचित्र और पत्र सन 1400 के आस-पास के थे और इनमें ज़ीनों बन्धुओं द्वारा 1390 के दशक के दौरान की गयी लंबी समुद्री यात्रा का वर्णन था जो उन्होने ज़िश्म्नी नामक राजकुमार के कहने पर की थी। कुछ व्याख्याओं के अनुसार यह यात्रा उत्तर अटलांटिक को पार कर, उत्तरी अमेरिका पहुँची थी।
अधिकांश इतिहासकार इस मानचित्र और इससे जुड़ी व्याख्याओं को झूठ मानते हैं। उनका मानना है कि युवा ज़ीनो का यह सब करने का उद्देश्य क्रिस्टोफ़र कोलम्बस से पहले नयी दुनिया की खोज करने का दावा करना था। मानचित्र की प्रमाणिकता के खिलाफ सबसे बड़े सबूत मानचित्र पर उत्तरी अन्ध महासागर और आइसलैंड के तट के पास अंकित कुछ द्वीपों का अस्तित्व में नहीं होना है। इनमें से एक द्वीप फ्रिसलैंड है जिस पर ज़ीनो बन्धुओं ने कथित तौर पर कुछ समय बिताया था।
आधुनिक इतिहासकार इस मानचित्र को उस समय उपलब्ध मानचित्रों पर आधारित एक स्वरचित मानचित्र मानते हैं।
सांसारिक प्रेम और देश-प्रेम

सांसारिक प्रेम और देश-प्रेम (उर्दू नाम- इश्के दुनिया और हुब्बे वतन) प्रेमचंद की पहली प्रकाशित कहानी है। इसका प्रकाशन कानपूर से निकलने वाली उर्दू पत्रिका ज़माना के अप्रैल १९०८ के अंक में हुआ था। आम तौर से प्रेमचंद के पहले कहानी संग्रह सोज़ेवतन में प्रकाशित दुनिया का सबसे अनमोल रतन को उनकी पहली कहानी माना जाता रहा है। डॉ॰ कमल किशोर गोयनका के अनुसार सोज़ेवतन का प्रकाशन जून १९०८ में हुआ था जबकि सांसारिक प्रेम और देशप्रेम अप्रैल १९०८ में प्रकाशित हो चुकी थी। 
यह कहानी इटली के मशहूर राष्ट्रवादी मैजिनी और उसकी प्रेमिका मैग्डलीन के जीवन को आधार बनाकर लिखी गई है। यह देश की आजादी के लिए आमरण संघर्ष करने की भावना को अभिव्यक्त करती है। यह व्यक्तिगत प्रेम पर राष्ट्रप्रेम को महत्ता प्रदान करने वाली कहानी है।

कथावस्तु

१ लंदन के बदचलनी के अखाड़े में इटली का नामवर देशप्रेमी मैजिनी देश के अत्याचारी शासन और गुलामी पर चिंतित है। उसके साथ निर्वासित दोस्त इटली के अमीर का बेटा रफेती अपना नया कोट क्रिसमस की चिंता किए बगैर गिरवी रखकर कल शाम से न खाए जोजेफ (मैज़िनी) के लिए बिस्कुट और सिगरेट लाता है। मैजिनी ने उसकी बिमारी के समय डॉक्टर की फीस के लिए प्रेमिका मैग्डलीन की अंगूठी बेच डाली थी।
२ क्रिसमस के दिन सारा लंदन खुश है मगर मैजिनी और रफेती अंधेरे कमरे में मायूस बैठे हैं। मैजिनी ने खाना नहीं खाया है और सुबह से सिगरेट भी नहीं मिली है। तभी मैग्डलीन के खत में क्रिसमस का उपहार बालों का एक गुच्छा आया। स्विटजरलैंड के एक रईस की अनिन्द्य सुंदरी बेटी वहाँ मैजिनी के बिताए कुछ दिनों में उससे परिचित हुई और फिर प्रेम करने लगी थी। किंतु मैजिनी ने स्वयं को देश पर न्योछावर कर दिया था। इसलिए उसने मैग्डलीन की खुद को स्वीकारने की प्रार्थना अस्वीकार कर दी थी और देशहित की चिंता करते हुए मारा-मारा फिरने लगा था। मैजिनी ने जबाबी पत्र में खुद को मैगडोनिल के लिए अनुपयुक्त माना और उसे बहन कहते हुए तोहफे के लिए शुक्र अदा किया एवं उसके स्वास्थ्य की दुआ की।
३ इसके बहुत दिन बाद इटली में जनता के राज्य का ऐलान किया गया और मैजिनि सहित तीन व्यक्ति राज्य की देखभाल के लिए नियुक्त हुए। मगर फ्रांस की ज्यादतियों और पीडमांट के बादशाह की दगाबाजियों के कारण जनता का राज्य बिखर गया और मैजिनी रोम की गलियों की खाख छानने लगा। उसके दोस्तों रफे़ती, रसारीनो, पलाइनो, बर्नाबास आदि ने मौकापरस्ती दिखाई और उससे दगा की। वे मैगडोनिल से भी मैजिनी का बुरा कहते रहे मगर उसने यकीन नहीं किया। मैजिनी के खुद को कमजोर कहने ने उसे मैगडोनिल के दिल में और प्रतिष्ठित कर दिया। मगर यह हिकमत मैजिनी ने ही की थी। ताकि मैगडोनिल उसके दिल से अपना खयाल निकाल दे। असर उलटा हुआ और मैगडोनिल रोम के एक सराय में आ ठहरी। मैजिनी को वह दूर से प्रसन्न देखती मगर जब उसपर असफलताओं का वार हुआ तो वह उसे आ मिली।
६ मैजिनी रोम से लंदन जाकर बहुत दिन रहा और फिर सिसली के आक्रोश की खबर सुनकर विद्रोह का नेतृत्व करने के लिए सिसली जा पहुंचा। मगर वहाँ विद्रोह का दमन हो चुका था। शाही फौज ने उसे जहाज से उतरते ही गिरफ्तार कर लिया और फिर मर जाने के भय से बूढ़े मैजिनी को रिहा कर दिया। मैजिनी ने जनता में चेतना फैलाने के उद्देश्य से स्वीटजरलैंड जाकर अख़बार निकालना शुरु किया। एक साल बाद ही आल्प्स पर्वत की तलहटी में स्वास्थ् लाभ के लिए लंदन जाते समय निमोनिया से उसकी मृत्यु हो गई। मैगडोनील ने उसके कब्र पर फूल चढ़ाए और उसके नाम से आश्रम खोलकर मुफलिस औरतों और गरीब लड़कियों की सेवा सुरु की। उसका आश्रम किसी भी नवागंतुक के लिए अपने घर जैसा था। तीन साल बाद उसकी मृत्यु हो गई और उसकी वसियत के अनुसार उसे उसी आश्रम में दफना दिया गया।
रूमा पाल

न्यायमूर्ति रूमा पाल (जन्म: 3 जून 1941) सुप्रीम कोर्ट के पूरे इतिहास में न्यायाधीश बनने वाली तीसरी महिला हैं, जो 3 जून 2006 को सेवानिवृत हुई हैं।

प्रारंभिक जीवन

3 जून 1941 को जन्मी रूमा पाल ने विश्व-भारती विश्वविद्यालय से स्नातक, नागपुर विश्वविद्यालय से एलएलबी तथा ऑक्सफोर्ड से बैचलर ऑफसिविल लॉ की उपाधि लेने के बाद, वर्ष 1948 में कोलकाता उच्च न्यायालय में वकालत आरंभ किया।

करियर

न्यायमूर्ति पाल अगस्त 1990 में कोलकाता उच्च न्यायालय में न्यायाधीश बनी और जनवरी 2000 में उन्हें सुप्रीम कोर्ट में पदोन्नत किया गया। वर्ष 2000 में सुप्रीम कोर्ट में नये जजों की नियुक्ति को लेकर न्यायपालिका और तत्कालीन राष्ट्रपति के आर नारायणन के बीच ठन गयी। राष्ट्रपति नारायणन इस सूची के साथ न्यायमूर्ति केजी बालाकृष्णन का नाम भी जोड़ना चाहते थे, लेकिन सुप्रीम कोर्ट इसके लिए तैयार नहीं था, इस गतिरोध के चलते न्यायमूर्ति रूमा पाल, दोराई स्वामी राजू और योगेश कुमार सभरवाल की नियुक्ति को राष्ट्रपति की मंजूरी मिलने में एक-दो माह का विलंब हुआ। सुप्रीम कोर्ट की स्वर्ण जयंती के उपलक्ष्य में 28 जनवरी 2000 को उन्हें नियुक्त किया गया। 3 जून 2006 को पाल सेवानिवृत्त हो गयीं, लेकिन वे अभी भी सार्वजनिक जीवन में सक्रिय हैं। वर्ष 2011 के वीएम तारकुंडे स्मृति व्याख्यान में उन्होंने उच्च न्यायपालिका के चयन प्रक्रिया की निष्पक्षता पर गंभीर सवाल उठाये और उच्च न्यायपालिका के सात गुनाहों की सूची प्रस्तुत की, जिनमें, अपने साथी जजों के अनुचित कदमों पर परदा डालना, न्यायिक प्रक्रिया में अपारदर्शिता, दूसरों के लेखन की चोरी करना, पाखंड, अहंकारी व्यवहार, बेईमानी तथा सत्ताधारी वर्ग से अनुग्रह की आकांक्षा। एक जज के रूप में रूमा पाल के व्यवहार को अनुकरणीय माना जाता है, अपने कार्यकाल के दौरान उन्होंने एक अमेरिकी विश्वविद्यालय द्वारा सम्मेलन में शामिल होने का निमंत्रण अस्वीकार कर दिया, चूंकि एक जज के रूप में वे किसी भी संस्था से अपनी हवाई यात्र का टिकट नहीं लेना चाहती थीं। रूमा पाल की ईमानदारी और न्यायप्रियता उन्हें भारतीय न्यायपालिका में बहुत अलग व सम्माननीय स्थान प्रदान करती है।
ब्लॉक मुद्रण

ब्लॉक मुद्रण या काष्ठब्लॉक मुद्रण (Woodblock printing), कपड़ों तथा कागज पर चित्र और पैटर्न छापने की छपाई की एक तकनीक है। यह प्राचीन काल में चीन में आरम्भ हुई तथा पूर्वी एशिया में आज भी बहुत प्रचलित है।
दांते एलीगियरी

परिचय

आलीग्यारी दाँते की ग्रीक तथा लातीनी साहित्य के सिवा धर्मविज्ञान में भी उसकी विशेष रुचि थी। राजनीति में वह नरम दल का अनुयायी और समर्थक था किंतु सन् १३०१ में जब गुएल्फों के क्रांतिकारी दल द्वारा इसके पक्ष की पराजय हुई, तब दाँते तथा उसके साथियों को देशनिकाले का दंड भोगना पड़ा। इस सजा के बाद दुर्भाग्य से यदि वह फ्लोरेंटाइन सरकार के हाथ पकड़ लिया जाता तो उसके जीवित जला दिए जाने तक की संभावना थी। इस समय से मृत्यु पर्यंत वह एक स्थान से दूसरे और दूसरे से तीसरे एक एक तीर्थयात्री की या करीब करीब एक भिखारी की तरह बराबर भटकता रहा। इन दिनों उसकी स्थिति पतवारविहीन नौका की तरह हो गई थी। दर दर की ठोकरें खाते हुए उसने बड़ी कटुता के साथ अनुभव किया कि दूसरे के घर की रोटी कितनी स्वादहीन होती है और पराए घर की सीढ़ियों पर चढ़ते उतरते रहने में कितनी पीड़ा का अनुभव होता है। सन् १३१६ में फ्लारेंस की ओर से सार्वजनीन राजक्षमा की घोषणा की गई और किन्हीं अपमानजनक शर्तों पर उसे फ्लोरेंस लौटने की अनुमति भी दी गई। उसने इसे ठुकरा दिए और अंत तक प्रवास में ही जीवनयापन का निश्चय किया। सन् १३२१ में रावेन्ना में उसकी मृत्यु हुई और वहीं वह दफनाया गया। रावेन्ना के अधिकारी आज भी उसके शव को उसकी जन्मभूमिवालों को लौटाने के लिए तैयार नहीं, जिन्होंने उसके साथ ऐसा निंदनीय व्यवहार किया था।
दाँते के जीवन के साथ दो स्त्रियों के नाम घनिष्ठ रूप से संबंद्ध हैं। एक है बियात्रिस पोर्टिनारी और दूसरी जेम्या दोनाती। पहली उसकी युवावस्था की प्रेयसी थी जिसे उसने उस सम देखा था जब वह केवल नौ वर्ष की थी। साइमन डी बार्डी के साथ बियात्रिस का विवाह हो जाने तथा थोड़े ही समय के भीतर सन् १२९० में उसकी मृत्यु हो जाने के बाद भी दाँते उसके अनुराग में डूबा रहा। दूसरी महिला, जेम्या, उसकी विवाहिता पत्नी थी जिसके साथ उसका विवाह सन् १२७७ में हुआ था। दाँते के निर्वासित होने पर उसने उसका साथ नहीं दिया। स्पष्ट है कि दाँते उसके व्यवहार और रंग ढंग से संतुष्ट न था और बाद में संभवत: उससे घृणा भी करने लगा था।
बांग्लादेश के विभाग

प्रशासनिक ढाँचा

बांग्लादेश एक एकात्मक राज्य है, अतः उसकी शासन प्रणाली किसी एकमेव शक्ति के रूप में सुनियोजित है, जिसमें केन्द्रीय सरकार अन्ततः सर्वोच्च है, तथा सारी उपराष्ट्रीय इकाइयाँ और उनको प्राप्त होने वाले अधिकार केन्द्रीय सरकार के पूर्णतः अधीन हैं और केन्द्रीय सरकार के अंतर्गत् कार्य करती हैं(जोकि भारत या अमेरिका जैसे संघात्मक देशों के विरुद्ध है, जहाँ राज्य सरकारें संघीय सरकार से स्वतंत्र रूप से कार्य करती हैं)। अतः बांग्लादेश के उपराष्ट्रीय इकाइयाँ पूर्णतः, केवल प्रशासनिक निकाय हैं, और इनका राष्ट्रीय राजनीती में कोई प्रत्यक्ष भूमिका नहीं होती है।
बांग्लादेश की सर्वोच्च प्रशासनिक संसथान बांग्लादेश की केन्द्रीय सरकार है, जिसका मूलासन राजधानी ढाका है। बांग्लादेश को कुल ६४ जिलों में विभाजित किया गया है, जिन्हें, प्रशासनिक कारणों हेतु कुल ८ प्रशासनिक अंचलों में संयोजित किया गया है, जिन्हें विभाग कहा जाता है। प्रत्येक विभाग के अंतर्गत अधिक्तम् १३ (ढाका विभाग) और न्यूनतम् ४ (सिलेट विभाग) ज़िले आते हैं। इन विभागों का नाम, संभंधित विभागीय मुख्यालय के नाम पर रखा जाता है।
प्रत्येक जिलों को कई उपजिलों में विभाजित किया गया है। प्रत्येक जिले में औसतन ८ से १५ उपजिले होते हैं, जबकि न्यूनतम ४ और अधिक्तम् २२ उपजिले हैं। इन उपजिलों को पूर्वतः "थाना" कहा जाता था। इन तमाम उपजिलों में अनेक यूनियन परिषद् तथा नगर पालिकाएँ होते हैं। यूनियन परिषद् केवल ग्रामीण क्षेत्रों में होते है(इनकी तुलना भारत में ग्राम पंचायतों से की जा सकती है), जबकि कस्बों और नगरीय व उपनगरीय क्षेत्रों में नगर पालिकाएँ होती हैं। इनके अलावा, महानगरों में नगर निगम होते हैं, जिनपर, नगर पालिकाओं से कुछ अतिरिक्त अधिकार निहित होते हैं। इन सारे स्थानीय निकायों को संबंधित निर्वाचित अधिकारीयों के दिशानिर्देशों द्वारा चलाया जाता है।
निवारी विधानसभा निर्वाचन क्षेत्र

See Also

टीकमगढ़
रायगंज उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

रायगंज उपजिला बांग्लादेश के पूर्वी भाग में, राजशाही विभाग के सिराजगंज जिले में स्थित है।
अनीता गोयल

शिक्षा

गोयल ने हार्वर्ड विश्वविद्यालय से भौतिकी में पीएचडी की जहां उनका निर्देशन नोबेल पुरस्कार विजेता डुडले आर हर्षबैक ने किया। उनके शोध का विषय था सिंगल मौलीक्यूल डाईनैमिक्स ऑफ मोटर ऐनज़ाइम्स अलोंग डीऐनए। उन्होंने सम्मान और गौरव से भौतिकी में बी एस, स्टैनफोर्ड विश्वविद्यालय से की जहां उसके गुरु थे नोबेल पुरस्कार विजेता स्टीवन चू. उन्होंने एमडी हार्वर्ड–एमआईटी संयुक्त विभाजन- स्वास्थ्य विज्ञान और प्रौद्योगिकी (HST) से की।
नूतनप्राग्जीवी महाकल्प

नूतनप्राग्जीवी महाकल्प या नियोप्रोटेरोज़ोइक (Neoproterozoic Era)  पृथ्वी के भूवैज्ञानिक इतिहास में एक महाकल्प था, जो आज से 100 करोड़ (यानि एक अरब) वर्ष पहले आरम्भ हुआ और 54.1 करोड़ वर्ष पहले अंत हुआ। इस से पहले मध्यप्राग्जीवी महाकल्प (मीसोप्रोटेरोज़ोइक, Mesoproterozoic) और उस से पहले पुराप्राग्जीवी महाकल्प (पेलियोप्रोटेरोज़ोइक, Paleoproterozoic) आया। नूतनप्राग्जीवी, मध्यप्राग्जीवी और पुराप्राग्जीवी  महाकल्प तीनो मिलाकर प्राग्जीवी इओन (प्रोटेरोज़ोइक, Proterozoic) के तीन भाग हैं। नूतनप्राग्जीवी महाकल्प एक अंत के साथ-साथ प्राग्जीवी इओन का भी अंत हुआ और दृश्यजीवी इओन (फ़ैनेरोज़ोइक, Phanerozoic) के पहले महाकल्प, पुराजीवी महाकल्प (पेलियोज़ोइक, Paleozoic) कि शुरुआत हुई।
कच्चा माल

कच्चा माल (raw material) उन मूल द्रव्यों को कहते हैं जिनका उपयोग विविध शिल्पों में उत्पादन कार्य के लिए होता है। उदाहरणार्थ, चीनी मिल के लिए गन्ना, वस्त्र उद्योग के लिए रुई, कागज बनाने के लिए बाँस, ईख की छोई तथा सन और लोहे के कारखानों के लिए कच्चा लोहा आदि कच्चा माल है।
औद्योगिक दृष्टि से यूरोप के विकसित पूँजीवादी देशों को कच्चे माल की आवश्यकता पड़ी तो उन्होंने संसार के अन्य महाद्वीपों में अपने अनेक उपनिवेश स्थापित किए और वहाँ के कच्चे माल से विविध वस्तुएँ तैयार करके उन्हें पुन: उन्हीं के देशों में खपाया तथा अकल्पित लाभ प्राप्त किया।
मेन गार्ड

इतिहास

मेन गार्ड औबेरियन प्रायद्वीप के दक्षिणी हिस्से में स्थित ब्रिटिश प्रवासी शासित प्रदेश जिब्राल्टर में एक ऐतिहासिक इमारत है। यह उस स्थान के जिसे अब जॉन मैकिन्टौश स्क्वायर के नाम से जाना जाता है, के दक्षिणी सिरे पर स्थित है। यह जिब्राल्टर सिटी हॉल के नजदीक है जिसे पहले कनॉट हाउस के नाम से जाना जाता था। जबकि इसके निर्माण की सटीक तारीख अज्ञात है परन्तु यह जॉन मैकिन्टौश चौराहे पर मौजूद सबसे पुरानी इमारत है। इमारत से सम्बन्धित सबसे पहला कोई संदर्भ अठारवी सदी के मध्य के समय के दस्तावेजों में मिलता है। 1748 में जिब्राल्टर में आए एक आगंतुक जो परेड (जॉन मैकिन्टौश स्कावयर का पुराना नाम) में स्थित एक सराय में रुका हुआ था ने लिखा था कि एक विशाल चौकी उसके होटल के समीप मौजूद है और क्षेत्र में यह सबसे साफसुथरी इमारतों में से एक है। वह फ़िर वर्णन करता है कि "परन्तु इमारत एक मंजिला है" जो उसके अवलोकन के अनुसार जिब्राल्टर की सभी इमारतों की समान्य ऊचाई थी।
अठारवी सदी के मध्य में जॉन मैकिन्टौश स्कावयर का इस्तेमाल परेड के मैदान के तौर पर किया जाता था, इसलिए इसका पहले नाम परेड ही था। मेन गार्ड की इमारत को 1750 में बने और 1770 में प्रकाशित हुए एक नक़्शे में दर्शाया गया है तथा मेन गार्ड रूम के शीर्षक के साथ संदर्भित किया गया है। परेड के 1753 में बने एक नक़्शे में इसे मेन गार्ड के शीर्षक से अंकितक किया गया है। किंग्स बैस्टियन के समीप स्थित होने से यह मतलब निलता है कि यह जिब्राल्टर की महान घेराबंदी (1779–1783) के दौरान व्यापक रूप से क्षतिग्रस्त हुआ था। निवर्तमान समय में मौजूद इसकी दूसरी मंजिल संभवतः जब जोड़ी गई थी जब इसका पुनर्निर्माण हुआ था। 1830 के दशक के समय के कमर्सियल स्क्वायर (जॉन मैकिन्टौश स्क्वायर का एक अन्य पुराना नाम) के एक चित्र में इसे दो मंजिला दर्शाया गया है। ब्रिटिश कलाकार थॉमस कोलमैन डिबडिन (1810–1893) की 1830 के दशक की एक चित्रकला में मेन गार्ड को बहार तैनात अधिकारियों के साथ दर्शाया है। इसमें उन्होंने चौराहे के पूर्वी सिरे पर स्तित एक्सचेंज एण्ड कमर्सियल लाइब्रेरी को भी दर्शाया है। हर शाम को जिब्राल्टर में संतरियों को मेन गार्ड पर नियुक्त किया जाता था तथा उन्हें उनका सम्बन्धित कार्य सौंपा जाता था।
नेशनल बास्केटबॉल असोसिएशन

नेशनल बास्केटबॉल असोसिएशन जिसे एन बी ए के नाम से भी जाना जाता है, उत्तरी अमेरिका में बास्केटबॉल आयोजित करने वाली संस्था है।
महासंघ

ऐसी व्यवस्था जिसमें राज्य को कई प्रशासनिक इकाई में बाँट दिया जाता है और उन्हें एक सीमा तक प्रशासनिक , न्यायिक एवं राजस्व आदि के सन्दर्भ में शक्ति भी दे दी जाती है। साथ ही एक शक्तिशाली केंद्रीय सरकार का अस्तित्व बना रहता है, जो सभी इकाइयों के समूह का संचालन करता है।
अरविन्द गुप्ता

हिन्दी अनुवादक

अरविन्द गुप्त ने १५० से भी अधिक पुस्तकों का हिन्दी अनुवाद किया है।
मीडियाविकि

मीडियाविकि मुफ्त और मुक्त स्रोत विकि अनुप्रयोग है जो विकि वेबसाइट चलाने के काम आता है, जैसे विकिपीडिया, विक्शनरी और विकिमीडिया कॉमन्स। इसे मुख्य रूप से विकिमीडिया फाउंडेशन द्वारा विकिसित किया गया था। ये कई और हजारों वेबसाइट को चलाने में काम में लिया जाता है। ये पीएचपी प्रोग्रामिंग भाषा में लिखा गया है और एक बैकएंड डेटाबेस का उपयोग करता है।

विकास

मीडियाविकि को कई सक्रिय योगदानकर्ता मिल कर इसका विकास और रखरखाव का कार्य करते हैं। वहीं सदस्य इसमें कई उपयोगी योगदान भी करते हैं। इसमें पेच के लिए गिट/गेरिट का उपयोग किया जाता है। इसके अलावा इसके कुछ छोटे समूह को विकिमीडिया संस्थान पैसे देकर इसके काम कराती है। नवम्बर 2012 में 200 के करीब डेवलपरों ने इसका विकास किया था।

इतिहास

जनवरी 2001 में जब पहली बार विकिपीडिया आया तो वह विकि के लिए यूसमोडविकि नामक सॉफ्टवेयर का उपयोग करता था। यह पर्ल पर आधारित था, जो हर पन्ने को साधारण शब्दों में फ़ाइल के रूप में रखता था। लेकिन इस सॉफ्टवेयर में जल्द ही कई कमियों का पता चला जो विकिपीडिया के कार्यों को प्रभावित करने लगा। 2001 के मध्य मेगनस मंस्क जो कोलोग विश्वविद्यालय के छात्र थे और साथ ही विकिपीडिया के लेखक भी थे, ने एक सॉफ्टवेयर बनाया जिससे विकिपीडिया के सॉफ्टवेयर को बदला गया। यह नया सॉफ्टवेयर पीएचपी में लिखा गया था जो जानकारी को माइएसक्यूएल में जानकारी को सहेज कर रखता था। यह पहली बार जनवरी 2002 में अंग्रेज़ी विकिपीडिया में उपयोग हुआ था। इसके बाद यह बाकी के भाषाओं के विकिपीडिया में भी उपलब्ध हो गया। इस सॉफ्टवेयर का नाम पीएचपी स्क्रिप्ट के रूप में बताया गया।
जल्द ही जब इसका उपयोग बढ़ गया तो फिर से इसमें परेशानी शुरू हो गया। इसके बाद इसके सॉफ्टवेयर को दोबारा लिखने की आवश्यकता पड़ी। यह कार्य ली डेनियल क्रोकर ने किया। यह इस सॉफ्टवेयर के तीसरे भाग के रूप में भी जाना जाता है। यह भी पीएचपी और माइएसक्यूएल पर ही आधारित था। यह विकिपीडिया में जुलाई 2002 को आया।
विकिपीडिया संस्थान की घोषणा 20 जून 2003 में किया गया। विकिपीडिया के योगदान करने वाले डेनियल मेयर ने इसका नाम "मीडियाविकि" रखने का सुझाव दिया था। जिससे "विकिमीडिया" नामक सॉफ्टवेयर चलता है। इस नाम का उपयोग अगस्त 2003 के शुरुआत से होने लगा। लेकिन इसके नाम से भ्रम भी होने लगा क्योंकि विकिमीडिया नाम और विकिपीडिया एक जैसे लगते हैं।
१६११ ईसा पूर्व

१६११ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६११ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
गौरव नंदा

प्रारंभिक जीवन

उन्होंने BMSCE बंगलोरे से टेलीकम्यूनिकेशन इंजीनियरिंग की पढाई पूरी की। उनके इंजीनियरिंग के प्रथम वर्ष में ही उन्हें MTV के सीरियल कितनी मस्त है ज़िन्दगी के लिए हुए अखिल भारतीय प्रतिभा खोज में टॉप 6 प्रतिभागियों में चुन लिया गया।
उन्होंने अपने पेशेवर करियर की शुरुआत अभिनेता के तौर पर की और अपने कॉलेज के दिनों में वे थिएटर और मेथड एक्टिंग परिक्षण में सामिल हुए |

अभिनय प्रशिक्षण

उनका अभिनेता के रूप में शुरुआती परिक्षण मिस्टर ललित प्रकाश के साथ शुरू हुआ जो की एशियाई अकादमी ऑफ़ फिल्म एंड टेलीविज़न के प्रमुख थे। स्नातक पूरा करने के बाद वे मुंबई जाकर अभिनय को करियर के रूप में लेने को लेकर निश्चित थे। मुंबई में उन्होंने नस्सेरुदीन शाह के नीचे व्हिस्त्लिंग वुड्स में एक कोर्स किया। .
इससे पहले कि वह काम करने के लिए शुरू के रूप में एक अभिनेता पर परियोजनाओं में मुंबई में वह पहले से ही था और अधिक से अधिक 8 साल के पेशेवर प्रशिक्षण के रूप में एक अभिनेता रंगमंच और अभिनय। वह अपनी पहली छुट्टी में फिल्मों में पढ़ाई के दौरान अभिनय में विसलिंग वुड्स इंटरनेशनल फिल्म में खेद है भाई!.
उन्होंने  अन्तार्रश्त्रिये तौर पर नेशनल स्कूल ऑफ़ ड्रामा (NSD),लन्दन अकादमी ऑफ़ म्यूजिक और ड्रामेटिक आर्ट (LAMDA),ली स्ट्रासबर्ग थिएटर और फिल्म इंस्टिट्यूट के फैकल्टी से परिक्षण पाई है। उन्हें अलग अलग तरह के फिजिकल थिएटर अप्प्रोचेस में भी परिक्षण पाई है।

फिल्मोग्राफी

[[चित्|अंगूठाकार|Gaurav नंदा के साथ मधुर भंडारकर के सेट पर इस फिल्म की नायिका]]
[[चित्|अंगूठाकार| Gaurav नंदा के दौरान 15वें अंतरराष्ट्रीय भारतीय फिल्म अकादमी पुरस्कार में टाम्पा में, संयुक्त राज्य अमेरिका ]]
कन्नड साहित्य परिषद

कन्नड साहित्य परिषत् (कन्नड़: कन्नड साहित्य परिषत्तु) भारत की एक गैर-लाभकारी संस्था है जो कन्नड भाषा के विकास के लिए कार्य करती है। इसका मुख्यालय बंगलुरु में है।अपने उद्देश्य की प्राप्ति के लिए यह संस्था पुस्तकों का प्रकाशन, साहित्य सम्मेलनों का आयोजन तथा अनुसन्धान कार्य आदि करती है। यह प्रतिवर्ष कन्नड साहित्य सम्मेलन का आयोजन करती है। श्री मनु बलिगर इसके वर्तमान अध्यक्ष हैं।
असद अली

असद अली एक पाकिस्तानी क्रिकेट खिलाड़ी है जो पाकिस्तान की अंतर्राष्ट्रीय क्रिकेट टीम के लिए खेलते हैं। असद अली पाकिस्तान टीम के लिए २०१३ से खेलते आ रहे हैं। असद अली पाकिस्तान के लिए एक दिवसीय अंतर्राष्ट्रीय क्रिकेट मैच खेलते हैं।
चीन में पश्चिम-विरोधी भावना

चीन में पश्चिम-विरोधी भावना १९९० के दशक के आरम्भ से बढ़ रही है और वह भी विशेषकर चीनी युवाओं में। कुछ प्रमुख घटनाएँ जिनसे चीन में पश्चिम-विरोधी भावनाएँ बढ़ी है वे हैं: १९९९ में बॅलग्रेड में नाटो द्वारा चीनी दूतावास पर की गई बमबारी, २००८ बीजिंग ओलम्पिक मशाल रिले के दौरान पश्चिमी देशों में तिब्बत की स्वतन्त्रता को लेकर हुए प्रदर्शन, पश्चिमी मिडिया का अभिकथित पक्षपात, विशेषकर मार्च २००८ के तिब्बत दंगो के दौरान।
हालांकि उपलब्ध जनमत सर्वेक्षणों में चीनी लोगों का दृष्टिकोण संयुक्त राज्य अमेरिका के प्रति आमतौर पर सकारात्मक है, लेकिन फिर भी पश्चिम की चीन के प्रति दुर्भावनाओं पर सन्देह बना हुआ है, जिसका प्रमुख कारण इतिहास है और विशेषकर "अपमान की सदी" कुछ लोगों का आरोप है कि यह सन्देह साम्यवादी दल के "देशभक्ति शिक्षा अभियान" के द्वारा बढ़ाया गया है।

किंग राजवंश

पश्चिम-विरोधी भावना ने अफ़ीम युद्ध और बॉक्सर विद्रोह के रूप में मूर्त रूप लिया जब न्यायसंगत सद्भाव समाज ने पश्चिमी लोगों, ईसाई मिशनरियों और चीन में धर्मान्तरित किए जा चुके चीनी ईसाईयों पर आक्रमण किया। किंग राजवंश पश्चिम-विरोधियों के बीच विभाजित था, नरमपन्थी और सुधारवादी। एक मांचू राजकुमार, ज़ैई और एक चीनी जनरल दोंग फ़ौज़ियांग ने १०,००० मुसलमान कान्सू बहादुरों के साथ विदेशियों (पश्चिमियों) पर आक्रमण किया और उन्हें लांगफ़ांग की लड़ाई में विद्रोह के दौरान परास्त किया।

मुसलमान

उच्च पदों पर बैठे चीनी मुसलमान अधिकारियों की पश्चिम के लोगों के लिए घृणा अन्य अमुसलमान चीनियों के समान ही इस कारण से थी कि वे किस प्रकार चीनी मामलों को सम्भालते है, नाकी किसी धार्मिक कारण से। संवर्धन और धन वे अन्य प्रयोजन थे जो चीनी मुसलमान सैन्य अधिकारियों के बीच विदेशियों के प्रति घृणा का कारण था।

कुओमिन्तांग पश्चिम-विरोधी

कुओमिन्तांग दल के बहुत से सदस्य पश्चिम-विरोधी थे।
कुओमिन्तांग के मुसलमान जनरल बाइ चौंग्ज़ी ने गुआंज़ी में पश्चिम-विरोधी लहर का नेतृत्व किया, अमेरिकियों, यूरोपीय लोगों और अन्य विदेशियों और चीन में चीनी लोगों का धर्मान्तरण करने आए ईसाई मिशनरियों पर आक्रमण किया और कुलमिलाकर उस प्रान्त को विदेशियों के लिए असुरक्षित बना दिया। इन हमलों के बाद पश्चिमी लोगों ने प्रान्त छोड़ दिया और धर्मानतरित किए जा चुके कुछ चीनी ईसाईयों पर भी विदेशी एजण्ट होने के कारण हमले किए गए। जनरल बाइ के आन्दोलन के तीन लक्ष्य थे विदेशीवाद-विरोध, उपनिवेशवाद-विरोध और (ईसाई) धर्म-विरोध।